Diari Oficial de la Generalitat Valenciana


Sumari del DOGV 7052, del 24-06-2013 (2013/5062)

Notificació de la sentència dictada en el juí verbal número 1632/2012.
----------------------------------------------------------------------

### Dades del document

Número de DOGV
:   7052

Data del DOGV
:   24-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/5062


Organisme emissor
:   Jutjat de Primera Instància Número 1 de Dénia

Tipus de document
:   Edicte

Notificació de la sentència dictada en el juí verbal número 1632/2012. [2013/5062]  
Juí verbal 001632/2012   
Demandant: BBVA.   
Procurador: Enrique Sastre Botella.  
Demandat: Yunes Berrakad.   
Procurador/a: -  
«Sentència número 128/2013   
Jutgessa que la dicta: M.ª Carmen Ramis Alario.   
Lloc: Dénia.   
Data: 9 de maig de 2013.   
Part demandant: BBVA.   
Objecte del juí: altres verbals.   
He vist este juí verbal número 1632/2012, de reclamació d'una quantitat, instat per la procuradora la senyora Sastre Botella, en nom i representació de l'entitat Banco Bilbao Vizcaya Argentaria, SA, assistida de la lletrada la senyora Sastre Bernabeu, contra Yunes Berrakad, declarat en rebel·lia.  
Antecedents de fet  
Primer. Que la part actora va presentar demanda de juí verbal amb data [?], en què sol·licitava la condemna del demandat al pagament a l'actora de 4.517,49 euros, derivats de l'impagament de les quotes del préstec concedit a este més els interessos de demora pactats a l'esmentada quantitat, i costes.  
Després d'això, es va citar a totes les parts a la celebració de la vista amb les prevencions previstes en l'article 440.1 i concordants de la Llei d'Enjudiciament Civil, i esta es va assenyalar per al dia 9 de maig de 2013; va comparéixer l'actora, assistida de lletrat i procurador; i no va comparéixer la part demandada, i se'n va declarar la rebel·lia.  
Segon. En l'acte de la vista, la part demandant es va ratificar en el seu escrit inicial de demanda, i va sol·licitar la recepció del plet a prova, i va proposar com a prova la reproducció en esta fase processal dels documents acompanyats a la demanda, i el juí es va celebrar amb el resultat que consta en les actuacions mitjançant la gravació en suport informàtic.  
Tercer. En la tramitació d'estes actuacions s'han observat les prescripcions legals.  
Fonaments de dret  
Primer. La part actora al·lega en essència que es va concedir al demandat, com a prestatària, la quantitat de 5.229,75 euros en virtut del contracte de data 4 de gener de 2008, i este s'havia de tornar en trenta-sis quotes mensuals a raó de cent huitanta-sis euros amb quaranta-cinc cèntims d'euro, sent-ne el primer pagament el 29 de febrer de 2008 i l'últim el 31 de gener de 2011, es va pactar un interés remuneratori del 17 per cent anual i un interés de demora del 23 per cent anual. Que el demandat ha deixat d'abonar les corresponents quotes i pertoca declarar vençut el préstec de conformitat amb les estipulacions del contracte i després de liquidar-lo el 19 de maig de 2009 resulta un deute de 4.517,49 euros, al qual s'hauran d'afegir els interessos de demora des de la data indicada en els termes establits en el contracte.  
  
Segon. En virtut de l'article 217 de la Llei d'Enjudiciament Civil, correspon a la part actora acreditar els fets base de la seua demanda, i sense que la declaració de rebel·lia eximisca d'esta càrrega els actors, a la vista de l'article 496.2 de la Llei d'Enjudiciament Civil. De la prova documental aportada, que no ha sigut impugnada de contrari i, per tant, ha de tindre plena eficàcia probatòria, article 326 de la Llei d'Enjudiciament Civil, es consideren acreditats els fets base de la demanda i així consta unit a les actuacions la pòlissa del préstec, així com un quadre d'amortització o liquidació de compte en què es determina tant les quotes abonades pel demandat com el saldo deutor a data 19 de maig de 2009.  
Provat per la part actora el compliment de les seues obligacions, com és l'entrega dels diners que va ser objecte del préstec així com l'impagament de més de dos quotes i que l'indicat préstec no estava tornat o amortitzat pel demandat, hem d'indicar que, respecte a la prova del pagament, es configura com un fet extintiu i, per tant, la càrrega de la prova pesa sobre la part demandada, i no ha provat este extrem, ni tan sols ha sigut al·legat, per la qual cosa no podem més que declarar acreditats els fets base de la demanda, i que comporta un incompliment contractual per part de la mercantil demandada.  
  
Tot això d'acord amb el que preveu el Codi Civil respecte del règim dels contractes, article 1089 del contracte de préstec, article 1740 i següents del Codi Civil i fonamentalment de l'article 1157, que assenyala que no s'entendrà pagat un deute sinó quan s'haguera entregat la cosa en què consistisca l'obligació. Per tant, en virtut del que establix l'article 1124 del Codi Civil respecte de les obligacions recíproques ha d'establir-se l'obligació del demandat d'abonar les quantitats degudes.   
  
Tercer. Quant als interessos caldrà ajustar-se al que preveu l'article 1100 del Codi Civil i 576 de la Llei d'Enjudiciament Civil, per tant, s'imposa l'interés pactat de demora del 23 per cent des del 19 de maig de 2009 fins a fer-ne el pagament complet.  
Quart. Quant a les costes serà aplicable el que establix l'article 394 de la Llei d'Enjudiciament Civil, i condemnar al seu abonament la part demandada.  
Vistos els preceptes legals esmentats i tots els altres que hi són aplicables de manera general i pertinent.  
Dispositiva  
Que per mitjà d'esta sentència estime íntegrament la demanda interposada pel procurador el senyor Sastre Botella, en nom i representació de l'entitat Banco Bilbao Vizcaya Argentaria, SA, contra Yunes Berrakad i, en conseqüència, condemne el demandat a abonar a l'actora la quantitat de quatre mil cinc-cents dèsset euros amb quaranta-nou cèntims, més els interessos d'acord amb el que establix el fonament de dret tercer, i costes d'este juí.  
  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
Esta és la sentència que pronuncie, mane i firme.»  
Publicació. La sentència anterior va ser donada, llegida i publicada pel magistrat/ada jutge/essa que la va dictar, mentres celebrava audiència pública el mateix dia de la data, de la qual cosa jo, el secretari judicial, en done fe.  
  
Dénia, 9 de maig de 2013.- El secretari judicial: Juan José Valdehíta García.